Source: https://reporter.si/clanek/slovenija/sodisce-razveljavilo-obsodbo-generala-leona-rupnika-na-podlagi-katere-so-ga-leta-1946-usmrtili-750717
Timestamp: 2020-02-21 01:13:18+00:00
Document Index: 1025883

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Vrhovno sodišče razveljavilo smrtno obsodbo domobranskega generala: Vesna Žalik poročevalka v petčlanskem senatu, predsednik pa Branko Masleša | Revija Reporter
Vrhovno sodišče razveljavilo smrtno obsodbo domobranskega generala: Vesna Žalik poročevalka v petčlanskem senatu, predsednik pa Branko Masleša
M. M. 08. jan. 2020 16:36 12 | 4118 | Osveženo: 16:42 / 08.1.2020
Vrhovno sodišče je razveljavilo sodbo vojaškega sodišča, ki je leta 1946 na smrt obsodilo domobranskega generala Leona Rupnika, poroča Dnevnik. Poročevalka v petčlanskem senatu vrhovnega sodišča je bila Vesna Žalik, predsednik pa Branko Masleša.
Vojaško sodišče je 30. avgusta 1946 Leona Rupnika zaradi izdaje in sodelovanja z okupatorjem obsodilo na smrt. Septembra 1946 so Rupnika ustrelili na strelišču pod ljubljanskim Golovcem. Vrhovno sodišče je zdaj odločilo, da sodba vojaškega sodišča v nekaterih točkah ni bila obrazložena, zato je sodbo razveljavilo, poroča spletni Dnevnik.
Neuradno naj bi Rupnikov potomec na vrhovno sodišče podal zahtevo za varstvo zakonitosti, v kateri je trdil, da je vojaško sodišče med sojenjem generalu zakrivilo več kršitev. Med drugim sodba naj ne bi bila ustrezno obrazložena, v njej tudi niso bila pravilno opredeljena očitana dejanja, Rupniku pa naj bi bila kršena še pravica do obrambe.
Vrhovno sodišče se je z zahtevo deloma strinjalo in sodbo je razveljavilo ter primer vrnilo na ljubljansko okrožno sodišče. Podobno se je zgodilo že pred leti v primeru obsodbe nekdanjega ljubljanskega škofa Grigorija Rožmana – po razveljavitvi sodbe in vrnitvi primera na prvo stopnjo je tedaj je tožilstvo samo umaknilo obtožnico.
Poročevalka v petčlanskem senatu vrhovnega sodišča je bila Vesna Žalik, predsednik pa Branko Masleša.
leon-rupnik, vrhovno-sodišče, razveljavitev-sodbe, domobranci, druga-svetovna-vojna
Plemiški kandidat v ciganski državi